Et højt kolesteroltal kan betyde, at du er i øget risiko for åreforkalkning og blodprop.
Hos raske voksne uden andre væsentlige risikofaktorer anbefales generelt et kolesteroltal under 5-6. Ved kolesteroltal forstås normalt dit total-kolesterol, og kolesteroltallet angives i millimol pr. liter blod (mmol/l).
Følgende betegnelser bruges for forskellige intervaller af kolesterol:
5,0-6,4 mmol/l = let forhøjet kolesterol
6,5-7,9 mmol/l = moderat forhøjet kolesterol
Højere end 8,0 mmol/l = udtalt forhøjet kolesterol
Kolesterolniveauerne i blodet stiger med alderen.